જો તમે આજુબાજુ રહેલાં સફળ વ્યક્તિઓનાં જીવનનો અભ્યાસ કરો તો તમને જણાશે કે તેમને કઈ અસંખ્ય સંકલ્પો નથી કરેલાં કે તે તમામને તેઓ વળગીને પણ નથી બેઠેલા. તેઓએ પણ કોઈ કામને ટાળ્યા કર્યું હોય છે, એમનામાં પણ હિચકીચાહટ થતી હોય છે અને તેમણે પણ ભૂલો કરી હોય છે. તેમ છતાં તેમનાં જીવનમાં અમુક સિદ્ધાંતો હતાં, સામાન્ય રીતે જોવા જઈએ તો ફક્ત એક કે બે, કે જેમના ઉપર તેઓ ક્યારેય બાંધછોડ નથી કરતાં. પોતાનાં સિદ્ધાંતને ખાતર, ફ્રેન્ક્લીન રૂઝવેલ્ટ સવારના નાસ્તાની પહેલાં એક નવું પુસ્તક અચૂક વાંચતા, મહાત્મા ગાંધી તેમની પોતાની ખાદી રેટિયાં ઉપર જાતે જ કાંતતા. બુદ્ધ પોતાની ભિક્ષા માંગવા દરરોજ જતાં. કોઈ માટે સેવા એ સિદ્ધાંત હતો તો કોઈ માટે અહિંસા અને કોઈનાં માટે સ્વાતંત્ર્ય. મહાન માણસો પોતાનાં સિદ્ધાંતો માટે ખપી ગયા. તેમની ટેવો તેમનાં સિદ્ધાંતોનું પરિણામ હતું.